Har man i juni måned været i Rema1000 og købt svinekød fra Himmerlandskød, bør man være ekstra opmærksom. Den nordjyske kødproducent tilbagekalder medister, hakket grisekød og hakket skinkekød. Produkterne bør leveres tilbage til butikken, hvor de er købt, eller kasseres. Fødevarestyrelsen skriver , at virksomheden i forbindelse med egenkontrol har fundet salmonella i medisteren. - Da samme råvare indgår i det hakkede grisekød og hakkede skinkekød, er der risiko for, at der også er salmonella i disse produkter. Symptomerne på infektion med salmonella er diarré, mavesmerter, feber, hovedpine og eventuelt kvalme og opkast. Sygdommen kan vare fra få dage til flere uger. Fødevarestyrelsen råder forbrugerne til at levere produkterne tilbage til butikken, hvor de er købt, eller at kassere dem. Oplever man symptomer i forbindelse med indtag af produkterne, bør egen læge kontaktes.

Opsummering:
Tre produkter tilbagekaldes.